32. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/27813 της 5/23 απρ. 1977 (ΦΕΚ Β΄400) Περί καταργήσεως βαθμού προόδου των φοιτητών της Πολυτεχνικής Σχολής του Πανεπιστημίου Θεσσαλονίκης για τον παν/κό έτος 197677. Έχοντας υπόψη: 1.Τας διατάξεις της παρ. 5 της Π.Υ.Σ. 107/1962 που κυρώθηκε με το άρθρ. 1 του Ν.Δ. 4263/1962 και  2.Πρόταση της Πολυτεχνικής Σχολής (συνεδρία 15/11-1-1977) και της Συγκλήτου (συνεδρία 2172/9 -3-1977) του Πανεπιστημίου Θεσσαλονίκης, αποφασίζουμε: 1.Η κατάθεση από τον Καθηγητή βαθμού προόδου για τους φοιτητές της Πολυτεχνικής Σχολής του Πανεπιστημίου Θεσσαλονίκης δεν εφαρμόζεται για το Πανεπιστημιακό έτος 1976-77. 2.Στα μαθήματα για τα οποία προβλέπονται εργαστηριακές ασκήσεις και εκπόνηση θεμάτων σπουδαστικών εργασιών, μπορούν οι αρμόδιοι καθηγητές να συμπεριλαμβάνουν και την επίδοση του σπουδαστή εις αυτά κατά την εκτίμηση του βαθμού των προαγωγικών εξετάσεων, για τη βελτίωσή του. 3.Ο βαθμός προαγωγής του φοιτητή είναι ίσος με το μέσο όρο των βαθμών των προαγωγικών εξετάσεων που προβλέπει η κειμένη νομοθεσία. Ο βαθμός προαγωγής καθορίζει και τη σειρά επιτυχίας των προαγομένων. 